SNC ลุ้นกำไร Q2 โตแตะ 210 ลบ. ออเดอร์ OEM แอร์-เครื่องใช้ไฟฟ้าพุ่ง
SNC ลุ้นกำไร Q2/65 โตแตะ 210 ลบ. ออเดอร์ OEM แอร์-เครื่องใช้ไฟฟ้าพุ่ง จับตากำไรปีนี้ ”นิวไฮ” ทะลุ 828 แนะซื้อเป้า 23.50 บาท แถมยีลด์สูงเกือบ 6%
SNC ลุ้นกำไร Q2/65 โตแตะ 210 ลบ. ออเดอร์ OEM แอร์-เครื่องใช้ไฟฟ้าพุ่ง จับตากำไรปีนี้ ”นิวไฮ” ทะลุ 828 แนะซื้อเป้า 23.50 บาท แถมยีลด์สูงเกือบ 6%
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (25 พ.ค.2565) บริษัท เอส เอ็น ซี ฟอร์เมอร์ จำกัด (มหาชน) หรือ SNC ผลบวกจากการย้ายฐานผลิต อานิสงส์ต่อการเปิดฐานลูกค้าใหม่สำเร็จ อาทิ จีน,เวียดนาม และขึ้นเป็นลูกค้าใหญ่ผ่านงาน OEM ประกอบแอร์และเครื่องใช้ไฟฟ้า
โดยกำไรเติบโต เทียบช่วงเดียวกันของปีก่อนมา 7 งวดติด และปีนี้ยังมีแผนเพิ่ม Capacity OEM แอร์ เป็น 40% ของกำลังการผลิต จาก 2 ล้าน เป็น 3 ล้านเครื่อง หนุนกำไรปี 2565 แตะ 828 ล้านบาท โต 30% เทียบช่วงเดียวกันของปีก่อน ทำ New high เป็นปีที่ 2 ส่วนระยะสั้นคาดกำไรไตรมาส 2/2565 แตะ 210 ล้านบาท โต 28% เทียบช่วงเดียวกันของปีก่อน,ลดลง 5% เทียบไตรมาสก่อนหน้า) จากออเดอร์ OEM ยังสูง
ด้าน Valuation เป็นหุ้น Undervalued ซื้อขาย PER22F 8.6 เท่า, P/BV 1.3 เท่า และมีอัตราเงินปันผลตอบแทน หรือ Dividend Yield สูงเกือบ 6% ขณะที่ฐานะการเงินดี กระแสเงินสดสูง นอกจากนี้จิตวิทยาบวกจาก TESLA ซึ่งเป็น 1 ในลูกค้า SNC งาน AUTO (ท่อแอร์) จะมาเปิด Sale office ในไทย และเป็นอีกหุ้นบวกอ่อนๆจากเงินบาท แนะซื้อราคาเป้าหมาย 23.50 บาท